Държавен вестник, бр. 6, 2016 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  6
(3) Последващите изменения на цените и 
необходимите приходи се извършват в съот-
ветствие с приложимата методика за ценово 
регулиране по реда на раздел ІІ и раздел ІІІ.
Раздел ІІ
Годишни изменения на цените през регула-
торния период
Чл. 29. (1) При прилагане на методите на 
ценово регулиране „горна граница на цени“ и 
„горна граница на приходи“ одобрените цени 
за всяка година от бизнесплана се изменят 
служебно от Комисията в съответствие с чл. 6, 
т. 2 и 3 във връзка с чл. 4.
(2) Измененията по ал. 1 се извършват 
ежегодно с решение на Комисията, което се 
взема в закрито заседание преди началото на 
ценовия период, за който се отнасят.
(3) При измененията по ал. 1 се извършва 
анализ на социалната поносимост на цените 
на В и К услуги.
(4) В и К операторите предоставят на Ко-
мисията информация, необходима за приемане 
на решението по ал. 2, по ред, определен с 
Наредбата за регулиране на качеството на во-
доснабдителните и канализационните услуги. 
(5) Решението по ал. 2 влиза в сила от 1 
януари на ценовия период, за който се отнася.
Чл. 30. (1) Решението по чл. 29, ал. 2 и 
мотивите към него се публикуват на интернет 
страницата на Комисията в 14-дневен срок от 
приемането му.
(2) В и К операторът публикува приетите 
годишни изменения в одобрените цени по 
реда на чл. 20 ЗРВКУ в 7-дневен срок от по-
лучаване на уведомлението за приетото от 
Комисията решение.
Раздел ІІІ
Преразглеждане на цените
Чл. 31. (1) Процедура по преразглеждане 
на цените по този раздел се открива при 
следните условия: 
1. възникване на непредвидено или непре-
дотвратимо събитие или събития от извънреден 
характер, и 
2. съществени промени в приходите или 
икономически обоснованите разходи на В и К 
оператора съгласно чл. 32, ал. 1, т. 1 и 2. 
(2) Процедурата по ал. 1 се открива по заяв-
ление от заинтересования В и К оператор. За 
подаването и разглеждането на заявлението се 
прилагат съответно разпоредбите на раздел І. 
(3) В 14-дневен срок преди подаване на 
заявлението по ал. 2 В и К операторът опо-
вестява по подходящ начин в средствата за 
масово осведомяване и на интернет страницата 
си предложението си за изменение на цени и 
мотивите към него.
(4) При наличие на обстоятелствата по ал. 1 
процедурата може да се открие и служебно 
от Комисията, като в тези случаи Комисията 
уведомява заинтересования В и К оператор. 
(5) В случай на оттегляне на внесеното 
заявление от В и К оператора Комисията 
може да не прекрати административното 
производство и да утвърди цени въз основа 
на данните, с които разполага.
(6) В случай че В и К операторът не по-
даде заявление по реда на чл. 2, Комисията 
може да утвърди цени въз основа на данните, 
с които разполага.
Чл. 32. (1) Преразглеждане на цените на 
В и К услуги по реда на този раздел може 
да се допусне, ако едновременно са налице 
следните условия:
1. събитието или събитията по чл. 31, 
ал. 1, т. 1 водят до изменение на приходите 
или икономически обоснованите разходи на 
В и К оператора с повече от 2 на сто;
2. В и К операторът е положил дължима-
та грижа според особеностите на случая да 
избегне събитието по т. 1 и да предотврати 
неговите последици; доказателства за изпъл-
нение на това условие се прилагат към заяв-
лението на В и К оператора по чл. 31, ал. 2; 
при необходимост Комисията може да поиска 
допълнителни доказателства.
(2) Когато събитията по ал. 1, т. 1 в тяхната 
съвкупност водят до изменение на приходите 
или икономически обоснованите разходи на 
В и К оператора с повече от 10 на сто, може 
да се открие процедура за актуализация на 
бизнесплана.
(3) Изменението на приходите или ико-
номически обоснованите разходи на В и К 
оператора по реда на този раздел не се отчита 
повторно при извършване на годишните из-
менения на цените по реда на чл. 29.
Чл. 33. (1) Комисията се произнася за на-
личието или липсата на условията по чл. 32, 
ал. 1 с решение.
(2) Решението по ал. 1 и мотивите към 
него се публикуват на интернет страницата на 
Комисията в 14-дневен срок от приемането му.
(3) В и К операторът публикува решението 
по ал. 1 по реда на чл. 20 ЗРВКУ в 7-дневен 
срок от получаване на уведомлението за при-
етото от Комисията решение.
(4) Изменението на цените, допуснато по 
реда на ал. 1, се извършва с решението на 
Комисията по чл. 29.
Г л а в а  п е т а
РЕГУЛАТОРНА ОТЧЕТНОСТ НА В И К 
ОПЕРАТОРИТЕ
Чл. 34. (1) За целите на регулирането В и К 
операторите водят регулаторна отчетност 
съгласно чл. 15 ЗРВКУ. 
(2) Правилата за водене на регулаторната 
отчетност по ал. 1 за целите на регулирането 
се приемат с решение на Комисията съгласно 
чл. 16 ЗРВКУ. 
(3) Правилата по ал. 2 представляват Един-
на система за регулаторна отчетност (ЕСРО), 
която осигурява стандартизиран подход за 
отчетност за всички В и К оператори за це-
лите на регулирането.